CELEX: 31988D0439
Language: el
Date: 1988-06-27 00:00:00
Title: 88/439/ΕΟΚ: Απόφαση της Επιτροπής της 27ης Ιουνίου 1988 για την έγκριση ενός δεύτερου προγράμματος σχετικά με τον τομέα των πουλερικών που έχει ανακοινωθεί από την ισπανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ισπανική γλώσσα είναι το μόνο αυθεντικό)

Avis juridique important

|

31988D0439

88/439/ΕΟΚ: Απόφαση της Επιτροπής της 27ης Ιουνίου 1988 για την έγκριση ενός δεύτερου προγράμματος σχετικά με τον τομέα των πουλερικών που έχει ανακοινωθεί από την ισπανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 218 της 09/08/1988 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιουνίου 1988  για την έγκριση ενός δεύτερου προγράμματος σχετικά με τον τομέα των πουλερικών που έχει ανακοινωθεί από την ισπανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ισπανική γλώσσα είναι το μόνο αυθεντικό)  (88/439/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για την βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,  Εκτιμώντας:  ότι στις 23 Ιουλίου 1987 η ισπανική κυβέρνηση υπέβαλε ένα πρόγραμμα σχετικά με τον τομέα των πουλερικών, για το οποίο διαβίβασε συμπληρωματικές πληροφορίες στις 4 Οκτωβρίου 1987·  ότι το εν λόγω πρόγραμμα αποσκοπεί στην ορθολογική οργάνωση και στον εκσυγχρονισμό της μεταποίησης και της εμπορίας πουλερικών, κατά τρόπο ώστε να αυξηθεί η ανταγωνιστικότητα του τομέα αυτού, να αξιοποιηθεί η παραγωγή του και να επιτευχθεί το επίπεδο που επιδιώκεται από τις κοινοτικές οδηγίες στον υγειονομικό τομέα· ότι αποτελεί κατά συνέπεια ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος αυτού δεν είναι δυνατό να αφορά τις επενδύσεις σχετικά με τα προϊόντα που δεν περιέχονται στο παράρτημα ΙΙ της συνθήκης ούτε τα προϊόντα κυνηγιού·  ότι το πρόγραμμα αυτό περιέχει επαρκεί αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, και καταδεικνύει ότι δύνανται να επιτευχθούν οι στόχοι που αναφέρονται στο άρθρο 1 του εν λόγω κανονισμού στον τομέα των πουλερικών·  ότι η προθεσμία που έχει καθορισθεί για την εφαρμογή προγράμματος δεν υπερβαίνει τα όρια που καθορίζονται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Εγκρίνεται το πρόγραμμα σχετικά με τον τομέα των πουλερικών που διαβιβάστηκε στις 23 Ιουλίου 1987 και συμπληρώθηκε στις 4 Οκτωβρίου 1987 από την ισπανική κυβέρνηση, σύμφωνα με τον κανονισμό (ΕΟΚ) αριθ. 355/77, με εξαίρεση τις επενδύσεις που αφορούν τα προϊόντα που δεν εμφαίνονται στο παράρτημα ΙΙ της συνθήκης και τα προϊόντα κυνηγιού και υπό τον όρο ότι τηρούνται οι υγειονομικού χαρακτήρα όροι που ορίζονται από τις κοινοτικές οδηγίες.  Άρθρο 2  Η παρούσα απόφαση απευθύνεται στο Βασίλειο της Ισπανίας.  Βρυξέλλες, 27 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 57 της 27. 2. 1987, σ. 6.